
PATVIRTINTA
Šiaulių miesto savivaldybės tarybos  
2025 m. __________ d. sprendimu Nr. 


ŠIAULIŲ MIESTO KULTŪROS CENTRO
„LAIPTŲ GALERIJA“ PRIJUNGIMO PRIE ŠIAULIŲ KULTŪROS CENTRO REORGANIZAVIMO SĄLYGŲ APRAŠAS

 SKYRIUS


.	Šiaulių miesto kultūros centro „Laiptų galerija“ prijungimo prie Šiaulių kultūros centro reorganizavimo sąlygų aprašas (toliau – Aprašas) nustato Šiaulių miesto kultūros centro „Laiptų galerija“ reorganizavimo jungimo būdu, prijungiant jį prie Šiaulių kultūros centro, tvarką ir sąlygas.
.	Aprašas parengtas vadovaujantis Lietuvos Respublikos civilinio kodekso 2.99 straipsnio 1 ir 2 dalimis, 2.101 straipsnio 1 dalimi, Lietuvos Respublikos biudžetinių įstaigų įstatymo 24 straipsnio 6 dalimi ir Šiaulių miesto savivaldybės tarybos 2025 m. balandžio 4 d. sprendimu Nr. T-147 „Dėl pritarimo reorganizuoti Šiaulių miesto kultūros centrą „Laiptų galerija“, prijungiant jį prie Šiaulių kultūros centro“. 

 SKYRIUS


.	Reorganizuojama biudžetinė įstaiga: 
.	pavadinimas – Šiaulių miesto kultūros centras „Laiptų galerija“;
.	teisinė forma – biudžetinė įstaiga;
.	buveinė – Žemaitės g. 83, LT-76234 Šiauliai;
.	juridinio asmens kodas – 190541679;
.	savininko teises ir pareigas įgyvendina Šiaulių  miesto savivaldybės meras, išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai Šiaulių miesto savivaldybės tarybos (toliau – Savivaldybės taryba) kompetencijai (jeigu paprastosios Savivaldybės tarybos kompetencijos įgyvendinimo Savivaldybės taryba nėra perdavusi merui);
.	duomenys apie juridinį asmenį kaupiami ir saugomi Juridinių asmenų registre, registro tvarkytojas – VĮ Registrų centras.
.	Reorganizavime dalyvaujanti įstaiga:
.	pavadinimas –  Šiaulių kultūros centras;
.	teisinė forma – biudžetinė įstaiga;
.	buveinė: Aušros al. 31, LT-76300 Šiauliai;
.	juridinio asmens kodas – 302296711;
.	savininko teises ir pareigas įgyvendina Šiaulių  miesto savivaldybės meras, išskyrus įstaigos savininko teises ir pareigas, kurios yra priskirtos išimtinei ir paprastajai Savivaldybės tarybos kompetencijai (jeigu paprastosios Savivaldybės tarybos kompetencijos įgyvendinimo Savivaldybės taryba nėra perdavusi Savivaldybės merui);
.	duomenys apie juridinį asmenį kaupiami ir saugomi Juridinių asmenų registre, registro tvarkytojas – VĮ Registrų centras.

 SKYRIUS 


.	Reorganizavimo tikslas – optimizuoti Šiaulių miesto kultūros centro „Laiptų galerija“ veiklą, prijungiant jį prie Šiaulių kultūros centro, kad būtų užtikrintas efektyvus ir racionalus Šiaulių miesto savivaldybės biudžeto (toliau – savivaldybės biudžetas) panaudojimas.
.	Reorganizavimo būdas – Šiaulių miesto kultūros centras „Laiptų galerija“ reorganizuojamas jungimo būdu, prijungiant jį prie Šiaulių kultūros centro, kuris perims visas reorganizuojamos biudžetinės įstaigos teises ir pareigas ir po reorganizavimo tęs veiklą.  
.	Po reorganizavimo veiklą baigianti biudžetinė įstaiga – Šiaulių miesto kultūros centras „Laiptų galerija“.
.	Po reorganizavimo veiksianti biudžetinė įstaiga – Šiaulių kultūros centras.  

 SKYRIUS 


.	Po reorganizavimo veiklą baigiančios biudžetinės įstaigos Šiaulių miesto kultūros centro „Laiptų galerija“ teisės ir pareigos pereina po reorganizavimo veiksiančiam Šiaulių kultūros centrui nuo Savivaldybės tarybos sprendimo reorganizuoti prijungimo būdu Šiaulių miesto kultūros centrą „Laiptų galerija“, prijungiant jį prie Šiaulių kultūros centro paskelbimo Teisės aktų registre ir įsigaliojimo dienos. 

 SKYRIUS


.	Reorganizavimo pradžia – reorganizavime dalyvaujančios biudžetinės įstaigos Šiaulių kultūros centro direktoriaus (toliau – direktorius) parengto Aprašo viešo paskelbimo diena.
.	Reorganizavimo tvarka ir etapai:
.	per 3 darbo dienas nuo Aprašo parengimo dienos apie Aprašo parengimą viešai paskelbiama šių įstaigų interneto svetainėse https://laiptai.com/ ir https://www.siauliukc.lt/, paskelbiami pranešimai VĮ Registrų centro leidžiamame elektroniniame leidinyje „Juridinių asmenų vieši pranešimai“ ir raštu pranešama visiems abiejų biudžetinių įstaigų kreditoriams. Pranešime turi būti nurodyta Biudžetinių įstaigų įstatymo 24 straipsnio 7 dalyje nurodyta informacija;
.	nuo viešo paskelbimo apie Aprašo parengimą dienos Šiaulių miesto kultūros centras „Laiptų galerija“ įgyja reorganizuojamos biudžetinės įstaigos teisinį statusą, o Šiaulių kultūros centras – reorganizavime dalyvaujančios biudžetinės įstaigos teisinį statusą; 
.	dokumentai, reikalingi reorganizuojamos biudžetinės įstaigos ir reorganizavime dalyvaujančios biudžetinės įstaigos teisiniam statusui įregistruoti, Juridinių asmenų registrui pateikiami ne vėliau kaip pirmą viešo paskelbimo apie Aprašo parengimą dieną;
.	per 10 darbo dienų nuo Aprašo viešo paskelbimo Šiaulių miesto kultūros centras „Laiptų galerija“ pradeda konsultavimosi su darbuotojais, dirbančiais pagal darbo sutartis ir gaunančiais darbo užmokestį iš savivaldybės biudžeto (toliau – darbuotojai), dėl įstaigos reorganizavimo priežasčių, teisinių, ekonominių bei socialinių padarinių darbuotojams ir dėl numatytų priemonių galimiems padariniams išvengti arba jiems sušvelninti procedūras, vadovaudamasis Lietuvos Respublikos darbo kodekso 208 straipsniu;
.	praėjus ne mažiau kaip 30 dienų nuo tos dienos, kai apie Aprašo parengimą paskelbta vieną kartą ir raštu pranešta visiems Šiaulių miesto kultūros centro „Laiptų galerija“ ir Šiaulių kultūros centro kreditoriams, Savivaldybės taryba priima sprendimą dėl Šiaulių miesto kultūros centro „Laiptų galerija“ reorganizavimo, prijungiant jį prie Šiaulių kultūros centro, patvirtina Aprašą ir po reorganizavimo veiksiančios biudžetinės įstaigos Šiaulių kultūros centro nuostatus; 
.	informaciją apie Aprašo 11.5 papunktyje nurodytą Savivaldybės tarybos sprendimą Šiaulių kultūros centro direktorius per 5 darbo dienas nuo jo priėmimo dienos pateikia Juridinių asmenų registro tvarkytojui;
.	Darbo kodekso nustatytais terminais ir tvarka Šiaulių miesto kultūros centras „Laiptų galerija“ savo darbuotojams raštu praneša apie priimtą Aprašo 2 punkte nurodytą Savivaldybės tarybos sprendimą, numatomą jų darbo santykių tęstinumą Šiaulių kultūros centre ir (ar) jų darbo sąlygų pasikeitimą, ir (ar) galimą jų atleidimą iš darbo;
.	Šiaulių miesto kultūros centras „Laiptų galerija“ inventorizuoja turtą ir inventorizuoto turto sąrašą pateikia Šiaulių miesto savivaldybės administracijos Turto valdymo skyriui iki 2025 m. rugpjūčio 18 d.; 
.	Šiaulių miesto kultūros centro „Laiptų galerija“ turtas iki 2025 m. rugpjūčio 31 d. perdavimo–priėmimo aktu turi būti perduotas Šiaulių kultūros centrui; 
.	Šiaulių miesto kultūros centras „Laiptų galerija“ iki 2025 m. rugpjūčio 31 d. pateikia Šiaulių kultūros centrui informaciją apie galiojančias sutartis (sutarties pabaigos terminą, sutarties dalyką, sandorio kainą ar įsipareigojimus pinigine išraiška, kitos (-ų) sutarties šalies (-ių) pavadinimą (-us);
.	Šiaulių miesto kultūros centras „Laiptų galerija“, prieš įgyvendindamas Aprašo 11.10 papunktyje numatytus veiksmus, iki 2025 m. rugpjūčio 31 d. peržiūri, įvertina galiojančias sutartis ir prireikus inicijuoja jų nutraukimą;
.	po reorganizavimo veiklą baigiančio Šiaulių miesto kultūros centro „Laiptų galerija“  sutartys bus laikomos Šiaulių kultūros centro sutartimis nuo perdavimo–priėmimo akto pasirašymo dienos, nebent imperatyvios įstatymų normos nustatytų kitaip arba kitos sutarčių šalys su jomis sudarytose sutartyse ar įstatymuose nustatyta tvarka tokias sutartis teisėtai nutrauktų iki perdavimo–priėmimo akto pasirašymo dienos;
.	Šiaulių miesto kultūros centras „Laiptų galerija“ iki 2025 m. rugpjūčio 31 d. atlieka dokumentų vertės ekspertizę, sudaro bylų apskaitos dokumentus (bylų apyrašus ir kt.) ir:
.	dokumentus, kurių saugojimo terminas pasibaigęs, teisės aktų nustatyta tvarka sunaikina iki reorganizavimo pabaigos;
.	ilgai saugomus dokumentus ir trumpai saugomus dokumentus, kurių saugojimo terminas nepasibaigęs, Lietuvos Respublikos dokumentų ir archyvų įstatymo nustatyta tvarka pagal perdavimo–priėmimo aktą perduoda toliau saugoti Šiaulių kultūros centrui.
.	Nuo Savivaldybės tarybos sprendimo, nurodyto Aprašo 9 punkte, paskelbimo Teisės aktų registre ir šio sprendimo įsigaliojimo dienos Šiaulių kultūros centras perima visą kitą Apraše atskirai neaptartą Šiaulių miesto kultūros centro „Laiptų galerija“ turtą, teises ir pareigas, įskaitant (bet neapsiribojant) nenurodytus Šiaulių miesto kultūros centro „Laiptų galerija“ inventorizacijos aktuose, finansinės atskaitomybės dokumentuose, taip pat visas mokestines teises ir pareigas, įskaitant (bet neapsiribojant) tas, kurios gali paaiškėti mokesčių administratoriui ar kitoms valstybės institucijoms įstatymų nustatyta tvarka Šiaulių miesto kultūros centrui „Laiptų galerija“ priskaičiavus mokesčių ar kitų įmokų nepriemokas, baudas ir delspinigius.
.	Šiaulių miesto kultūros centras „Laiptų galerija“ iki 2025 m. rugpjūčio 31 d. Juridinių asmenų registrui pateikia dokumentus, reikalingus reorganizuojamai biudžetinei įstaigai išregistruoti iš Juridinių asmenų registro, o Šiaulių kultūros centras pateikia dokumentus, reikalingus pakeistiems nuostatams įregistruoti. Dokumentai dėl Šiaulių kultūros centro pakeistų nuostatų įregistravimo Juridinių asmenų registrui pateikiami kartu su Šiaulių miesto kultūros centro „Laiptų galerija“ dokumentais dėl jų išregistravimo iš Juridinių asmenų registro.
.	Kai pasirašomas perdavimo–priėmimo aktas, kiti dokumentai ir Šiaulių miesto kultūros centras „Laiptų galerija“ išregistruojamas iš Juridinių asmenų registro, reorganizuojamo Šiaulių miesto kultūros centro „Laiptų galerija“ antspaudai teisės aktų nustatyta tvarka sunaikinami.
.	Reorganizavimas laikomas baigtu nuo Savivaldybės tarybos sprendimo, nurodyto Aprašo 9 punkte, paskelbimo Teisės aktų registre ir šio sprendimo įsigaliojimo dienos. 

 SKYRIUS


.	Šiaulių miesto kultūros centro „Laiptų galerija“ direktorius reorganizavimo metu užtikrina įstaigos veiklos (vykdomų uždavinių ir funkcijų) tęstinumą, įsipareigojimų, įskaitant finansinius įsipareigojimus juridiniams ir fiziniams asmenims, vykdymą, sutartyse ir kituose dokumentuose nustatytų sąlygų vykdymą, darbuotojų socialinę apsaugą.
.	Kitų Apraše nenumatytų, bet teisės aktuose nurodytų veiksmų, susijusių su tinkamu reorganizavimo vykdymu, atlikimą užtikrina Šiaulių miesto kultūros centro „Laiptų galerija“ ir Šiaulių kultūros centro direktoriai, bendradarbiaudami tarpusavyje. 

______________



